Maria (Unkari)

Maria (1371–1395) oli Anjou-sukuun kuulunut Unkarin hallitsija 1380-luvulla. Hänen koko valtakautensa oli Unkarissa epävakaata aikaa. Marian isä Ludvig I Suuri kuoli hänen ollessaan kymmenvuotias. Maria oli jo kihlattu Sigismund Luxemburgilaiselle, joka oli keisari Kaarle IV:n nuorempi poika. Maria kruunattiin maansa hallitsijaksi pian isänsä kuoltua, ja hänen äitinsä, leskikuningatar Elisabet toimi sijaishallitsijana. Osa aatelistosta oli valmis hyväksymään Marian valtaistuimelle, etenkin kun tämä vahvisti ylimystön etuoikeudet ennen kruunaustaan. Monet myös tukivat Sigismundia tulevana puolisona ja valtionpäämiehenä. Elisabetilla oli kuitenkin muita ajatuksia tyttärensä avioliitosta. Samaan aikaan myös Napolin kuningas Kaarle III vaati valtaa itselleen. Kaarlellakin oli tukijoita, joten hän hyökkäsi Dalmatiaan ja vaati kuningatarta ja leskikuningatarta tunnustamaan kuninkuutensa vuoden 1385 lopussa. Tästä kuitenkin seurasi sisällissota, ja Kaarle surmattiin vain 39 päivää kruunajaistensa jälkeen. Maria ja hänen äitinsä Elisabet otettiin panttivangeiksi ja Elisabet kuristettiin myöhemmin hengiltä. Nyt Sigismund sai kannatusta, ja kun hän lupasi aatelistolle lisää valtaa, hänet äänestettiin ja kruunattiin kuninkaaksi. Hän neuvotteli vaimonsa vapaaksi, ja piti tätä kanssahallitsijanaan Marian tapaturmaiseen kuolemaan 1395 asti.

Lähteet 

 

Unkarin hallitsijat